cyanic-selkie/wikianc huggingface dataset:
מלחמת דאמר
משא ומתן לשלום
ראשי השבטים של פנובסקוט הביעו נכונות לפתוח בשיחות שלום עם סגן המושל דאמר בדצמבר 1724. הם נתקלו בהתנגדות הרשויות הצרפתיות, שהמשיכו לעודד את הסכסוך. אך סגן המושל דאמר הודיע על הפסקת פעולות האיבה ב־31 ביולי 1725 בעקבות משא ומתן מחודש מרץ. דאמר והצ'יף לורון וונמוט ניהלו משא ומתן על תנאי ההסכם המקדמי הזה, אשר חל תחילה רק על שבט פנובסקוט. הם הורשו להחזיק בכמרים ישועים, אך שניי הצדדים לא הסכימו לגבי האדמות והריבונות הבריטית על שבט הוואבאנקי. הישועי הצרפתי אטיין לאוברג'ט תרגם את ההסכם הכתוב לשפת האבנאקי. ראש השבט דחה את ההסכם, באופן ספציפי את טענות הריבונות הבריטית עליו.
פעילותו של גריי לוק הגיעה לסיומה בשנת 1727, לאחר מכן הוא נעלם מהתיעודים ההיסטוריים.
השלכות
כתוצאה מהמלחמה, האוכלוסייה האינדיאנית פחתה לאורך הנהרות קנבק, ופנובסקוט, ומערב מיין בהם האחיזה הבריטית הייתה חזקה יותר. תנאי אמנת דאמר אושרו מחדש בכל ועידת חדשה גדולה במשך 50 השנים הבאות, אך לא היה שום סכסוך גדול עד למלחמת המלך ג'ורג'.
בניו ברונזוויק ונובה סקוטיה, אמנת דאמר סימנה שינוי משמעותי ביחסי בריטניה עם המיקמאק ושבטים נוספים, שסירבו להכריז על עצמם כנתינים בריטים. הצרפתים איבדו את דריסת הרגל שלהם במיין, בעוד ניו ברונזוויק נותרה בשליטה צרפתית במשך מספר שנים. השלום בנובה סקוטיה נמשך 18 שנה. הבריטים השתלטו על ניו ברונזוויק בסוף מלחמתו של האב לה לוטר, עם התבוסה של לה לוטר בפורט ביושאג'ור. זו הייתה המלחמה היחידה שנלחמו הוואבנאקים נגד הבריטים בתנאים שלהם ומסיבותיהם שלהם, ולא בתמיכה באינטרסים הצרפתיים.
אדוארד קלי
אדוארד קלי (באנגלית: Edward Kelley; 1 באוגוסט 1555 – 1597/8) היה מיסטיקן אנגלי שנודע בעיקר בשל עיסוקו בכישוף, בתקשור, אלכימיה, העלאה באוב, ותחומים נוספים הקשורים לתורת הנסתר. שותפו המפורסם ביותר בהתנסויותיו המיסטיות היה ג'ון די.
ביוגרפיה
אדוארד קלי נולד ב-1 באוגוסט 1555, בווסטר שבאנגליה. אחותו אליזבת נולדה ב-1558. מלבד אליזבת, היה לקלי גם אח.
התקופה עם ג'ון די
בשנת 1582, קלי נפגש לראשונה עם ג'ון די. קלי פנה לג'ון בטענה שהוא מסוגל לתקשר על מלאכים, דבר שעניין מאוד את ג'ון די שניסה בעצמו לבצע תקשור מסוג זה אך ללא הצלחה. קלי הפגין את כישוריו, וג'ון די התרשם מאוד והאמין שאכן מדובר באדם שיכול לתקשר עם מלאכים. במשך 7 שנים, משנת 1582 ועד 1589 הרבו השניים להיפגש ולבצע סיאנסים וטקסים שונים במטרה לתקשר עם מלאכים, רוחות רפאים וישויות אחרות.
בשלב מסוים, קלי נשא לאישה את ג'יין קופר, אלמנה ואם לשני ילדים, בן ובת. קופר הייתה אמה של המשוררת אליזבת ג'יין וסטון.
ב-1583, ג'ון די יצר קשר עם אלכימאי עשיר מפולין בשם אולבראכט לאסקי .. לאסקי שכנע את די לעזוב אנגליה. משום כך, אדוארד קלי, ג'ון די, והמשפחות שלהם, אכן עזבו את אנגליה ועברו לפולין.
ב-1586, אדוארד קלי וג'ון די קיבלו את חסותו של הלורד ויליאם מרוזנברג, שאף הצטרף אל הניסויים של השניים בתחום האלכימיה. על פי יומנו של ג'ון די, בדצמבר של אותה שנה הצליח קלי לבצע טרנסמוטציה בפעם הראשונה.
ב-1587, קלי אמר לג'ון די שהמלאכים עמם הוא תקשר הורו להם לחלוק הכול אחד עם השני, כולל את הנשים שלהם. ב-22 במאי של אותה שנה, הם אכן ערכו מעין אקט מיני משותף. תשעה חודשים לאחר מכן, אשתו של ג'ון די ילדה בן.
ב-1589, דרכם של קלי וג'ון די נפרדו. די חזר לאנגליה, והם לא נפגשו לאחר מכן עד סוף ימי חייהם.
מ-1590 ואילך
ב-1590, קלי הצליח לשכנע את רודולף השני, קיסר האימפריה הרומית הקדושה, שביכולתו לייצר זהב. בפברואר של אותה שנה, רודולף העניק לקלי את תואר הכבוד סר. יש הסבורים שקלי קיבל את תואר הכבוד כבר ב-1589.
מאסר
במאי 1591, קלי נעצר ונכלא. אחת הסברות היא שהוא נכלא כדי שלא תהיה לו אפשרות לברוח לפני שהוא יצליח לייצר זהב. ב-1595, קלי הסכים לשתף פעולה עם רודולף, ומשום כך הוא שב והמשיך לנסות לייצר זהב. מאחר שהוא לא הצליח, הוא נכלא שוב.
מותו
קלי נפטר בשנת 1595. לפי עדות אחת, קלי נפטר כתוצאה מניסיון בריחה כושל ממתקן הכליאה בו הוא הוחזק. לפי עדות אחרת, הוא התאבד באמצעות נטילת רעל.
ארמיית האוויר ה-18
ארמיית האוויר ה-18 הייתה ארמיית אוויר של חיל האוויר הסובייטי בזמן מלחמת העולם השנייה, היא הוקמה בדצמבר 1944, במטרה לשפר יכולת הפצצה של חיל האוויר הסובייטי.
מטה הארמייה התמקם במוסקבה ופיקוד הקדמי בברסט. יחידות הארמייה צוידו בעיקר במפציצים בתוצרת ברית המועצות מדגם איליושין Il-4 ו-B-25 מיטשל מתוצרת ארצות הברית.
במהלך שנת 1944/1945 מפציצי הארמייה בוצעו טיסות רבות מעל השטח של פולין, גרמניה ואוסטריה. הטיסות נערכו בעיקר בלילה. במהלך מבצע פרוסיה המזרחית, ב-7 באפריל לראשונה בוצעה הפצצת לאור יום. ביום זה 514 מטוסי הארמייה הפציצו את העיר הנצורה קניגסברג. הם נתמכו ב-232 מטוסי קרב של יחידות אחרות.
בתחילת קרב ברלין 745 מפציצי הארמייה נערכו הפצצות כבדות.
בתקופת פעילותה טייסי הארמייה ביצעו כ-20 אלף גיחות.
יאנובייץ
יאנובייץ (בפולנית: Janowiec) הוא כפר בפרובינציית לובלין, מזרח פולין. הוא שוכן כ-12 ק"מ דרומית מערבית לפולאווי. ו-49 ק"מ ממערב לבירה האזורית לובלין. הכפר מונה כ-1,000 תושבים כיום.
יאנובייץ נוסדה כישוב עירוני על בסיס זכויות מגדבורג בשנת 1537. במאה ה-16 היה הייתה בעלות משפחת האצולה הפולנית ליוארט ושלט בה אנדז'יי פירליי. הוא קיווה להפוך אותה לתחנת מעבר לסחורות מפולין קטן לשלזיה, אך תוכנית זו לא יצאה אל הפועל. במאה ה-17 נבנתה בעיר כנסייה ובתוכה בית חולים. במאה ה-19 ליאנובייץ סבלה משפל כלכלי ובשנת 1870 איבדה את מעמדה כעיר.
הקהילה היהודית
היהודים הגיעו ככל הנראה ליאנובייץ במאה ה-14, הם הוזכרו לראשונה ברשומות היסטוריות משנת 1571 וככל הנראה הגיעו מקז'ימייז' דולני, הכפר הסמוך. במחצית השנייה של המאה ה-16 קיבלו היהודים אוטונומיה דתית שכללה שיפוט, חינוך ופולחן. בשנת 1580 ליהודים ניתנה הזכות לקנות קרקעות ומבנים בעיר, וגם ניתנה להם האפשרות לסחור, לבצע מלאכה וליצור משקאות אלכוהוליים. אך מנגד ליהודים לא הייתה אזרחות בעיר ולא ניתנה להם הזכות להצביע. במחצית הראשונה של המאה ה-17 השתתפו הסוחרים היהודים מיאנובייץ בסחר תבואה, שעווה ובד לגדנסק וייבאו עגבניות, תבלינים, יין וחומץ.
בית-כנסת ביאנובייץ נבנה במקום כבר במאה ה-16. הוא היה מבנה מפואר מאבן אשר שימש את הקהילה היהודית בעיירה. קירות ארון הקודש היו מעוטרים בציורי קיר מרהיבים של ציפורים, דגים וחיות אשר היו שזורים בקטעי כתבי הקודש ונשמרו היטב עד הריסתם עם הפלישה הנאצית לאחר כיבוש פולין. באוקטובר 1940 הציתו הנאצים את בית הכנסת, שרפו ספרים ומסמכים יקרים.
בשנת 1827 התגוררו בעיר יאנובייץ 300 יהודים, המהווים 33 אחוז מכלל תושבי העיר. ב־1862, היהודים זכו בשוויון זכויות חלקי בממלכת פולין. על פי הרישומים במרשמי הקהילות, במחצית הראשונה של המאה ה-19, רוב היהודים ביאנובייץ סחרו בבקר, עור, מלח, עץ, קמח, צמר, דגנים, תבלינים ומזון ואף היו הבעלים של טחנות רוח.
בתקופה שבין מלחמת העולם הראשונה לשנייה, הייתה יאנובייץ דוגמה לעיר קטנה שבה התגוררו נוצרים ויהודים זה לצד זה. המרחב העירוני של יאנובייץ' בלטו לעין שני מבני דת: בית כנסת וכנסייה.
השואה
העיירה הממוקמת על הגדה השמאלית של נהר הוויסלה הייתה חלק ממחוז ראדום, שהפך מיד אחרי הכיבוש הנאצי לשטח בשליטת גנרלגוברנמן. כבר מאוקטובר 1939, כחודש אחרי הפלישה הנאצית, נשלחו יהודי העיירה לעבודות כפייה. בחודש נובמבר יצא צו שחייב כל יהודי לענוד על זרועו סרט שעליו עם מגן דוד. כל העסקים היהודיים סומנו במגן דוד. העיר קלטה פליטים ממערב פולין ובאמצע 1940 כבר ישבו בה 800 יהודים. באוקטובר 1940 הציתו הנאצים את בית הכנסת, שרפו ספרים ומסמכים יקרים והרסו את בית הקברות היהודי.
בשנת 1940, הוקם ביאנובייץ גטו אשר השתרע על שטח העיירה כולה. באביב 1940 נסגר הגשר בפולאווי לתנועה אזרחית והדרך היחידה לחצות את הנהר עברה בין יאנובייץ לקז'ימייז'. עד מהרה התיישבו באזור זה פליטים רבים שרצו לחצות את הגבול בין מחוז ראדום לבין מחוז לובלין.
במחצית השנייה של 1941 החמיר מצב היהודים ביאנובייץ. העיירה הייתה מאוכלסת יתר על המידה, אנשים סבלו מרעב, התפשטו מגפות והיה מחסור קשה במוצרים. במאי 1941 הוקמה במקום ועדה ובהמשך אגודה יהודית שתיאמה פעולות צדקה בעיר. נוסף על כך, ביוזמתם של צעירים מיאנובייץ, הוקם בעיירה מטבח זול, ששימש לבישול ארוחות לאנשים הנזקקים ביותר בכל יום. לקראת סוף יולי הוקם גם בית חולים למחלות זיהומיות. הגטו המשיך לקלוט פליטים יהודים ובאמצע 1942 שהו בו 1,200 יהודים.
בסוף אוגוסט 1942 החליטו שלטונות המשטרה של מחוז ראדום לחסל את הגטו. ראשית, היהודים נשלחו לעבודות כפייה במחנות עבודה באזור. ב-29 בספטמבר 1942 נשלחו רובם המכריע של יהודי יאנובייץ, יחד עם תושבי הגטו בזבולן, למחנה ההשמדה טרבלינקה.
עומאן במשחקים הפאראלימפיים
עומאן השתתפה לראשונה במשחקים הפאראלימפיים באולימפיאדת הנכים סיאול (1988), כששלחה משלחת של תשעה ספורטאים, גברים כולם, למשחקים, ומאז משתתפת במשחקים דרך קבע. במשחקי החורף לא נטלה עומאן חלק מעולם.
לאורך השנים שלחה עומאן ספורטאים רבים אל המשחקים הפאראלימפיים, אך במשלחותיה של המדינה ייצגו אותה גברים בלבד ומעולם לא נשלחה ספורטאית. הספורטאים הנכים אותם שלחה עומאן מעולם זכו רק במדליית ארד אחת, ולא הגיעו להישגים ספורטיביים משמעותיים מלבד אותה מדליה.
סאאב פורמולה ג'וניור
סאאב פורמולה ג'וניור (בשוודית: Saab Formula Junior) היא מכונית מרוץ בקטגוריית "Formula Junior" מתוצרת תאגיד סאאב השוודי אשר יוצר בשנת 1960.
==מאפיינים==
לוסי ראסל
לוסי ראסל (באנגלית: Lucy Russell; נולדה ב-1972) היא שחקנית אנגלייה.
ביוגרפיה
הופעת הבכורה של ראסל הייתה בסרט "מעקבים" של כריסטופר נולאן משנת 1998. היא ידועה מהופעתה בתפקיד גרייס אליוט בסרטו של אריק רוהמר "האנגליה והדוכס". מאז שיחקה במגוון תפקידים בקולנוע ובטלוויזיה. ראסל ונולאן הכירו ביוניברסיטי קולג' לונדון, שם היא למדה איטלקית. ב"באטמן מתחיל", סרט נוסף של כריסטופר נולאן, שיחקה לוסי בתפקיד אורח במסעדה המשוחחת עם ברוס ויין אודות באטמן. ב-2007 הופיעה ראסל בסרט "אנג'ל" בתפקיד אחותו של הדמות שגילם מייקל פסבנדר.
הסרט הקצר "דייזי", בו שיחקה בתפקיד שרה, זכה בפרס הסרט הקצר הבריטי הטוב ביותר בפסטיבל הקולנוע העצמאי של לונדון, בפרס הסרט הזר הטוב ביותר בפסטיבל הסרטים איידלווילד לשנת 2016, ובפרס פלטינום רני בפסטיבל הסרטים הבינלאומי של יוסטון. ראסל הופיעה בתפקיד די בסרט "Murmur", שהיה מועמד לפרס הסרט הקצר הטוב ביותר בפסטיבל הסרט הקצר של לונדון, ובפרס אנסמבל השחקנים הטוב ביותר בפסטיבל הסרט הקצר של לונדון Lift Off.
מלבד אנגלית ראסל דוברת צרפתית ואיטלקית שוטפת, ויש לה ידע גם בגרמנית וספרדית. היא עוסקת בסיוף, רכיבה על סוסים, סקי והחלקה על קרח.
ב-2020 שיחקה ראסל בסדרת הדרמה ההיסטורית "מרתה ופרנקלין" בתפקיד מיסי לה-הנד.
לנצ'יה סיבילו
לנצ'יה סיבילו (באיטלקית: Lancia Sibilo, קרויה גם: Lancia Bertone Sibilo, ו-Bertone Sibilo) היא מכונית קונספט בתצורה מכונית קופה אשר הוצגה על ידי יצרנית הרכב האיטלקית לנצ'יה האיטלקית בשנת 1978.
בתרגום "Sibilo" מאיטלקית לעברית: "לִלְחוֹשׁ".
ממאפייני"לנצ'יה סיבילו"
המאפיינים העיקריים של דגם הלנצ'יה סיבילו היו הקווים החדים והאווירודינמיים שלה וחלונות הפוליקרבונט. כמו עיצובי "קבוצת ברטונה" אחרים באותה תקופה, הגוף היה עשוי מפלדה שהורכב ידנית. ניתן היה להזיז חלק עגול קטן מחלונות הצד באמצעות מנוע חשמלי ומגב יחיד גדול של השמשה הקדמית ניגב אנכית את השמשה הקדמית. פנסים נשלפים עם עדשות עגולות עיטרו חזית מחודדת.
בפנים, ההגה תוכנן באופן אנטומי כך שיתאים לאחיזה הטבעית של היד, מכשירים דיגיטליים הוצבו במרכז לוח המחוונים בסמוך לנקודה בה נפגשים לוח המחוונים והשמשה הקדמית, עיצוב שנועד להסיט את עיני הנהג כמה שפחות מהכביש.
1150-1159 לפנה"ס
שימו לב: ערך זה מכיל אירועים מן השנים 1159 - 1150 לפני הספירה
עמק הייל
עמק הייל (באנגלית: Hale Valley) הוא העמק הצפוני ביותר מבין שלושה עמקים חשופים מקרח, בהרי דרווין, בארץ אואטס, שבאנטארקטיקה.
העמקים פונים לכיוון מזרח מרמת מידנייט.
עמק הייל נמצא בסמוך מדרום לרכס קנט.
מקור השם
מייסון חקר במשך שש עונות מחקר (עונות קיץ אנטארקטי) את העמקים היבשים מקמרדו החל משנת 1980.
סוכנות המודיעין וביטחון הציבור (יפן)
סוכנות המודיעין וביטחון הציבור של יפן (ביפנית: 公安調査庁; kōanchōsa-chō) היא סוכנות ביטחון פנים המופקדת על מודיעין פנימי, מאבק במרגלים וחתרנות. זהו שירות הביטחון העיקרי במדינה, כפוף למשרד המשפטים היפני ופועל מכוח החוק למניעת חתרנות. הארגון הוקם ב-21 ביולי 1952. מנכ"ל הסוכנות הנוכחי (נכון ל-2017) הוא מיקינאו קיטאדה.
לאורך כל תקופת המלחמה הקרה, נאבק הארגון בהסתננויות של מרגלים סובייטים ואנשי ביון מקוריאה הצפונית והרפובליקה העממית של סין. נוסף לכך, פעלה הסוכנות לדיכוי פעולותיו של הצבא האדום היפני. הארגון התרכז באיסוף מודיעין אותות ומניעת ריגול זר.
רק לאחר המתקפה בסארין על הרכבת התחתית של טוקיו ב-1995, התמקד הארגון בלוחמה בטרור ופעל לנטרול פעילויות של ארגון הטרור אום שינריקיו. בעקבות התקרית הארגון ספג ביקורת על כך, שלא יכול היה למנוע את הברחת החומרים הביולוגיים והשימוש בהם בתחבורה ציבורית. בעת ניהול חקירת האירוע, הארגון שיתף פעולה עם מחלקת הלשכה לביטחון הציבור של משטרת המטרופולין של טוקיו.
מייס קורונל
מייס קורונל (באנגלית: Mace Coronel; נולד ב-10 במרץ 2004) הוא שחקן אמריקאי ממוצא יהודי. הוא מוכר מתפקידו בתור דיקי הארפר בסדרה "ניקי, ריקי, דיקי ודון" (2014–2018) ובשל הופעתו בתור ג'יי קלסו בסיטקום "מופע שנות ה-90" (2023-הווה).
ביוגרפיה
קורונל נולד בניו יורק, והתגורר במהלך ילדותו בין היתר בקונטיקט, קליפורניה ונבדה. הוא בנם של מארק קורונל ושל גרייס מורלי, מורה למשחק ושחקנית לשעבר. יש לו שני אחים-למחצה גדולים ממנו מנישואיה הראשונים של אימו למנחה הטלוויזיה מונטל ויליאמס (אנ'). אביו ממוצא יהודי-הולנדי ואילו אימו ממוצא קנדי-צרפתי. יש לו אזרחות כפולה; אמריקאית והולנדית.
קריירה
קורונל הוא משחק באופן מקצועי מאז שנת 2012 והופיע במספר סרטים קצרים ובכמה הפקות טלוויזיה. פריצת הדרך הראשונה שלו הייתה בגיל שבע כשהופיע בסדרת הטלוויזיה "חשיפה לדרום" ואופרת הסבון של CBS, "היפים והאמיצים".
בשנת 2020 שיחק בסדרת המותחן "Wireless" של שירות הסטרימינג קוויבי.
בשנת 2023 החל לשחק בסדרה הקומית "מופע שנות ה-90" בשירות הזרמת המדיה "נטפליקס"; את דמותו של ג'יי קלסו, בנם של מייקל קלסו וג'קי ברקהארט.
פבל צ'באנו
פבל צ'באנו (נולד ב-28 במרץ 1955 ברני שבאוקראינה) הוא כדורגלן עבר מולדובי ששיחק במשך כל הקריירה שלו בניסטרו קישינב. הוא ערך 341 הופעות במועדון, בהן הבקיע 45 שערים.
מאז ה-1 בפברואר 1997 מכהן כיושב ראש התאחדות הכדורגל המולדובית.
בחודש נובמבר 2003 נבחר צ'באנו ככדורגלן המולדובי הטוב ביותר ב-50 השנים האחרונות במסגרת פרסי היובל של אופ"א.
ארבע חתונות ולוויה אחת
ארבע חתונות ולוויה אחת (באנגלית: Four Weddings and a Funeral) הוא סרט קומדיה רומנטית בריטי משנת 1994, בבימויו של מייק ניואל. זה היה הראשון ממספר הסרטים שנכתבו על ידי התסריטאי ריצ'רד קרטיס עבור השחקן יו גרנט.
הסרט זכה להצלחה והפך לסרט הבריטי המרוויח ביותר בתולדות הקולנוע באותה תקופה, עם הכנסות של מעל 245,700,000 $. הסרט זכה בפרס באפט"א לסרט הטוב ביותר, וקיבל מועמדות לפרס אוסקר לסרט הטוב ביותר.
עלילת הסרט
הסרט עוקב אחר חוויותיה של קבוצת חברים דרך עיניו של אחד מחברי הקבוצה, צ'ארלס (יו גרנט), אשר נמשך אל קארי האמריקאית (אנדי מקדואל) שמתארחת בארבע החתונות שאליהן מוזמנים צ'ארלס וחבריו.
החתונה הראשונה
החתונה הראשונה היא של אנגוס (טימותי ווקר) ולורה (שרה קרואו), שבה צ'ארלס הוא השושבין. צ'ארלס וחבריו הרווקים תוהים אם גם הם יזכו להתחתן אי פעם. בחתונה זו צ'ארלס פוגש את קארי לראשונה, ומבלה איתה את הלילה. לאחר שקארי חוזרת לארצות הברית, תוהה צ'ארלס אם הייתה זו הזדמנות שהחמיץ לאהבה.
החתונה השנייה
החתונה השנייה היא של ברנרד (דייוויד הייג) ולידיה (סופי תומפסון), זוג שנפגש והכיר בחתונה הקודמת. כאן השחקן רואן אטקינסון עושה את הופעתו השנייה בסרט, אך הפעם ככומר לכל דבר עם פליטות פה מביכות בעת עריכת טקס הנישואין. צ'ארלס שמח לגלות כי קארי היא אחת המוזמנות, אך מתאכזב לאחר שזו מציגה לו את ארוסה, סר האמיש בנקס (קורין רדגרייב), פוליטיקאי עשיר מסקוטלנד. בקבלת הפנים, צ'ארלס מוצא את עצמו יושב ליד השולחן עם כמה מחברותיו לשעבר, אשר מביכות אותו עם סיפורי העבר על חוסר יכולתו לשמור על דיסקרטיות. צ'ארלס פוגש גם את חברתו מהעבר הנרייטה (אנה צ'נסלור), המכונה על ידי חבריו בכינוי המביך "פרצוף ברווז".
בתום החתונה סר האמיש בנקס נוסע לענייניו, וצ'ארלס מבלה לילה נוסף עם קארי. קארי מונה באוזניו את 33 הגברים אתם שכבה, ומציינת שזה פחות מאשר מדונה אך יותר מאשר הנסיכה דיאנה. בתשובה לשאלתו היא עונה שהוא במקום ה-32 והאמיש בנקס במקום ה-33 והאחרון.
החתונה השלישית
החתונה השלישית היא של קארי וארוסה בטירה סקוטית, שם צ'ארלס מבין כי הוא מדוכא מהחמצת ההזדמנות לאהבה עם קארי. במהלך החתונה מתוודה ידידתו של צ'ארלס, פיונה (קריסטין סקוט-תומאס) כי היא מאוהבת בו כבר שנים ארוכות, אך מבינה כי אהבתה לא תתגשם. בעוד צ'ארלס מעכל את דבריה של פיונה, מתמוטט אחד מחבריו, גארת' (סיימון קאלו), ומת בעיצומו של טקס הנישואים.
הלוויה
במהלך הלוויה של גארת' מגלים צ'ארלס וחבריו כי מאת'יו (ג'ון האנה) היה מאהבו של גארת', והוא מקריא את השיר "הספד" מתוך אוסף שיריו של ויסטן יו אודן. לוויה זו גורמת לצ'ארלס וחבריו להביט על החיים בצורה שונה, ולעשות חשבון נפש כל אחד לעצמו.
החתונה הרביעית
החתונה הרביעית מתרחשת לאחר עשרה חודשים, כאשר צ'ארלס מחליט להתחתן עם חברתו מהעבר הנרייטה. כמה רגעים לפני טקס הנישואים מגלה צ'ארלס כי קארי, שהגיעה לחתונה, נפרדה מבעלה, דבר שגורם לו לפקפק בכוונותיו להינשא להנרייטה. לאחר שיחה בשפת סימנים עם אחיו החירש-אילם דייוויד (באוור דוד), מחליט צ'ארלס לבטל את החתונה, דבר שמעלה את זעמה של הנרייטה וגורם לה לחבוט בפניו באגרופה.
כמה שעות אחרי ביטול החתונה יושב צ'ארלס עם חבריו בביתו ומהרהר במעשיו, אך כאן מפתיעה אותו קארי בביקור כדי לבדוק שהוא בסדר ומתנצלת על כך שבכלל נכחה בחתונתו. צ'ארלס מתוודה בפניה כי בעת שעמד מתחת לחופה הבין בפעם הראשונה בחייו שהוא לגמרי מאוהב רק באישה אחת, "וזאת לא הייתה האישה שעמדה לידי בחופה". במקום הצעת נישואין מסורתית מציע צ'ארלס לקארי מחויבות לכל החיים ללא נישואים, וקארי מסכימה: "I Do".
שיר הנושא
שיר הנושא לסרט בוצע על ידי להקת Wet Wet Wet, בו ביצעה הלהקה את גרסת הכיסוי הגדולה ביותר שלהם ללהיטם הידוע של הטרוגס "האהבה נמצאת בכל מקום" (Love Is All Around), אשר זכה להצלחה בינלאומית גדולה ושהה עשרה שבועות בראש המצעד הבריטי.
1160-1169 לפנה"ס
שימו לב: ערך זה מכיל אירועים מן השנים 1169 - 1160 לפני הספירה
Christmas Together
Christmas Together (בעברית: חג המולד ביחד) הוא אלבום אולפן ואלבום חג המולד מאת אמני מוזיקת הקאנטרי האמריקאים גארת' ברוקס וטרישה יירווד, שיצא בהוצאת חברת התקליטים ידי פרל רקורדס ב-11 בנובמבר 2016. האלבום כולל דואטים של ברוקס ויירווד לשירי חג מולד ידועים כמו "Santa Baby".
חואן פבלו קולינאס
חואן פבלו קולינאס פרראס (בספרדית: Juan Pablo Colinas Ferreras; נולד ב-2 בספטמבר 1978), הידוע בשם חואן פבלו, הוא כדורגלן עבר ספרדי ששיחק בעמדת השוער, וכיום מאמן שוערים במכבי תל אביב.
קריירה
בשנת 2005 עבר לנומנסיה, ששיחקה אז בליגה הראשונה בה שיחק שתי עונות בהן רשם 70 הופעות. בעונת עבר לטנריפה אך בסיומה חזר לעונה נוספת בנומנסיה. במחזור הראשון של עונת, התארחה ברצלונה באצטדיון "הציפורים הקטנות" של נומנסיה כשפפ גוארדיולה עורך את הופעתו הראשונה כמאמן הקבוצה. הוא נטל חלק במשחק וקבוצתו השיגה ניצחון היסטורי 1-0 על האלופה לעתיד.
בשנת 2009 עבר לשחק בספורטינג חיחון תמורת 600 אלף אירו. בעונת הגיעה קבוצתו למשחק חוץ מול ריאל מדריד באצטדיון סנטיאגו ברנבאו, משחק בו שמר על שער נקי והוביל את קבוצתו לניצחון סנסציוני 1-0. בסיום המשחק אמר עליו מאמן ריאל ז'וזה מוריניו: "השוער שלהם היה פשוט מדהים הערב. הוא נתן הופעה שאני לא זוכר כבר זמן רב, אם לא השוער שלהם ברור שהיינו מנצחים". חואן פבלו שיחק במועדון ארבע עונות, כששלוש הראשונות בליגה הראשונה והאחרונה,, בליגה השנייה.
ב-12 בינואר 2016 חזר לקדנציה שלישית בנומנסיה, ובמדיה ערך ארבע הופעות עד תום העונה. ב-1 בספטמבר 2016 הודיע על פרישה ממשחק פעיל.
בפברואר 2017 חזר מפרישתו וחתם בא.א.ק. לרנקה מליגת העל הקפריסאית, עמה זכה בגביע הקפריסאי. בסיום עונת 2017/2018 פרש סופית.
ב-30 בינואר 2023 מונה למאמן השוערים במכבי תל אביב.
התחנה האמריקאית לניסויים בכבשים
גאוגרפיה ומתקנים
התחנה ממוקמת כ-10 ק"מ צפונית לדובויז (Dubois), איידהו, ותחומיה כוללים שטחים ממדינת איידהו וממונטנה. בנייני התחנה פרוסים על שטח של 113 קמ"ר, בבעלות שירות המחקר החקלאי, כולל מתקני מחקר, מתקנים לבעלי החיים (כולל דירים ומכלאות המלטה) ומבני מגורים. התחנה מוקפת בשטחי היער הלאומי קריבו-טרגי (Caribou-Targhee National Forest), ונמצאת במרחק שעתיים נסיעה מהפארק הלאומי גרנד טיטון ומהפארק הלאומי ילוסטון.
היא אף כוללת 67.2 קמ"ר של הרי המאה (Centennial Mountains) במונטנה ושטח של 4.9 ק"מ הסמוך לקהילת קילגור (Kilgore) באיידהו. שטחים אלו משמשים באופן נרחב למרעה ולמחקר האקולוגיה של שטחים פתוחים. התחנה כוללת כמה מערכות אקולוגיות מגוונות, ובהן שטח מרעה תת-אלפי, מרגלות הר, ערבה וחורש מדברי (desert shrubland). התחנה היא המעסיק השני בגודלו במחוז קלרק (Clark County) באיידהו.
מחקר
התחנה מקיימת מחקר בתחומי יעילות התפוקה של כבשים, שיפורים גנטיים (בייחוד פיתוח של גזעים), תזונה, גידול כבשים, ניהול שטחי המרעה ואיכות המוצרים המופקים מן הכבש (למשל בשר וצמר). התחנה כוללת עדר בסיסי המונה 3,000 כבשים בוגרים, וכן טלאים וכבשים נוספים.
עם הזנים שפותחו בתחנת המחקר ניתן למנות את:
אחד הנושאים השרויים במחלוקת בפעילות התחנה היא החפיפה של שטחיה עם אזור התפוצה של דובי גריזלי. ב-2010 עשתה התחנה מאמץ להגביל את הרעייה בשטחי התפוצה של הדובים, אך ב-2013 תבעו את התחנה ארגוני הגנת הסביבה, שטענו כי פעילות המחקר שלה ממשיכה לאיים על אוכלוסיית דובי הגריזלי באזור ילוסטון.
יום מיזורי
יום מיזורי (באנגלית: Missouri Day) הוא יום חג לאומי במדינת מיזורי שבארצות הברית. חג זה מצוין כל שנה ביום רביעי השלישי של חודש אוקטובר.
יום חג נועד לשמש כיום לציון ההיסטוריה של המדינה, ונקבע בחוק מדינתי בשנת 1915. חוק זה דורש כי גופי תרבות, מסחר, פוליטיקה ודת במדינה ייחדו זמן ביום זה לציין את תוצריה הכלכליים והחקלאיים של המדינה, ולציין את הישגיהם של בני המדינה בתחום המסחר, התרבות, המדע והאמנות.
החג נקבע ביוזמת אנה לי ברוזיוס קורן (Anna Lee Brosius Korn), מורה תושבת מיזורי, אשר הלחינה את השיר הלאומי של המדינה (באותה עת) "מיזורי", ואשר סברה כי יש לייחד יום לציון חשיבותה של המדינה וההיסטוריה שלה. לאחר ששכנעה את בית המחוקקים של המדינה לחוקק את החוק, עברה לאוקלהומה וסייעה לקביעת יום אוקלהומה.
December Baby
December Baby (בעברית: מותק [זה] דצמבר) הוא אלבום האולפן החמישי של הזמרת-יוצרת האמריקאית ג'וג'ו. האלבום יצא לאור ב-30 באוקטובר 2020, על ידי חברת התקליטים וורנר מיוזיק גרופ.
פיטר הינווד
פיטר הינווד (באנגלית: Peter Hinwood; נולד ב-17 במאי 1946) הוא שחקן אנגלי, המוכר בשל גילום דמותו של רוקי בסרט הפולחן "מופע הקולנוע של רוקי" (1975).
חייו
הינווד עבד גם כצלם וכמודל מקצועי כאשר קידם את קריירת המשחק שלו. ב-1975 גילם את דמותו הבריאה, המשומנת, השרירית והאילמת של רוקי, בסרט פולחן אימה קלאסי, "מופע הקולנוע של רוקי". קול השירה של רוקי דובב בשלב הפוסט-פרודקשן על ידי הזמר האוסטרלי טרוור ווייט. וייט והינווד רואיינו על כך על ידי סקוט מייקלס, בספרו משנת 2002 - "Rocky Horror: From Concept to Cult".
דמות "היצירה" של ד"ר של פרנק נ' פורטר היה התפקיד המשמעותי ביותר בקריירת המשחק הקצרה של הינווד. הינווד גילם בעבר את האל הרמס היווני ב"הרפתקאותיו של יוליסס", מיני סדרה בטלוויזיה בריטית, בשנות ה-1960 המאוחרות. הוא הופיע בסרט אימה אחר לפני רוקי, בדמותו של גאי במקאברה "טאם לין" של רודי מק'דאוול. אחרי "רוקי" הופיע בדרמה הרומית ההיסטורית "סבסטיאן" של פול המפריס ודרק ג'רמן.
כיום, הינווד הוא סוחר עתיקות בלונדון. בשנת 2000 אמר למגזין People שהיו שלוש סיבות לכך שבחר שלא להמשיך לחלוב את התהילה מ"מופע הקולנוע של רוקי": "אחת, אני לא יכול לשחק. שתיים, אני מתכווץ במבוכה בכל פעם שאני רואה את עצמי בסרט. שלוש, אני מתענג על חיים שקטים, שלווים". הינווד גם גילה כי בשנת 1994 מצא את מכנסי הזהב שלבש בסרט, ומכר אותם באמצעות בית מכירות בכ-1,000 דולר; כיום הם חלק מאוסף מזכרות רוק כבד, הם היו מוצגים לזמן מה במסעדת מירטל ביץ' בדרום קרוליינה, וכיום ניתן לראות אותם בהארד רוק אורלנדו.
אליהו שיינפלד
הרב אליהו (אלי) יעקב שיינפלד (נולד ב-1976) הוא איש חינוך דתי, מחבר ספרי הגות והדרכה חינוכית.
ביוגרפיה
נולד בפתח תקווה. בוגר הישיבה התיכונית ישיבת בני עקיבא נחלים וישיבת הגולן. למד בישיבת ברכת משה לימודי רבנות.
יצירתו
ב-2010 פרסם את ספרו הראשון היצר, הלב והאדם, המתאר שימוש נכון ביצרי האדם. הספר זכה להצלחה וזכה בפרס רקנאטי בתואר "המורה היזם".
ב-2015 יצא ספרו הבן שלי מתבגר, המדריך הורים כיצד להתמודד בצורה נכונה עם בנם המתבגר.
ב-2018 יצא לאור ספרו לאור השם, שבו עיבוד עכשווי לתורותיו של ה"שם משמואל" על פרשיות השבוע.
ב-2019 הוציא את ספרו בית מדרש לאהבה, העוסק באתגרים הניצבים בפני המשפחה.
ב-2021 הוציא לאור את ספרו להאמין לאהוב לחנך, מדריך להורים לחינוך הילדים מילדות לבגרות.
אורה פטישי
ביוגרפיה
אורה פטישי נולדה בתימן בשנת 1945 ויחד עם משפחתה הגיעה לישראל בשנת 1949 במבצע "מרבד הקסמים". המשפחה התגוררה במגדיאל. אורה למדה בבית ספר ממלכתי דתי במקום. היא למדה בתיכון "מורשת" בכפר סבא. בגיל 18, התחילה ללמד בבתי ספר יסודיים בעפולה, גבעת המורה והוד השרון. ב-1973 עברה לבאר שבע. למדה באוניברסיטת בן-גוריון בנגב לתואר ראשון בלשון ובחינוך, ותואר שני בספרות והמשיכה ללמד בבתי ספר תיכוניים.
פטישי ייסדה הוצאת ספרים משלה, טנא אור, בה הוציאה מספר ספרים שכתבה. כיום אורה כותבת ספרי שירים.
קרל ססטה
קרל ססטה (בגרמנית: Karl Sesta; 18 במרץ 1906 – 12 ביולי 1974) היה כדורגלן אוסטרי, ששיחק בעמדת הבלם.
ביוגרפיה
ססטה נולד ב-18 במרץ 1906 בזימרינג, וינה, של האימפריה האוסטרו-הונגרית של אז. הוא התחיל את הקריירה ככדורגלן בזימרינגר ב-1927 ושנה אחר כך עבר ל-FK טפליץ עימה זכה בתוארו הראשון, הגביע האוסטרי של 1931. ססטה עבר ב-1934 לאוסטריה וינה עימה זכה להצלחה כשזכה בגביע מיטרופה ב-1936. בתחילת הקריירה שימש בתור קשר אחורי ולאחר מכן בתור מגן שבעמדה זו הפך ססטה לאחד המגנים המודרניים הראשונים כשהתקדם במהירות לעבר רחבת היריב ויצר מצבי הבקעה לחברי קבוצתו.
במדי נבחרת אוסטריה ססטה ערך את הופעת בכורתו ב-1932 במשחק נגד צ'כוסלוקיה. הוא היה חלק מ"נבחרת הפלא" במונדיאל 1934 שהגיעה עד לחצי הגמר. במשחק על המקום השלישי כבש את שערו היחיד בנבחרת בהפסד 3–2. בסך ערך 44 הופעות עבורה.
לאחר שסופחה אוסטריה לרייך השלישי ססטה שיחק שלושה משחקים עבור גרמניה כשהראשון מביניהם היה ב-15 ביוני 1941 נגד קרואטיה. באותו משחק היה בן 35 ובכך היה לשחקן הראשון שעושה את הופעת הבכורה שלו בנבחרת הגרמנית בגיל מבוגר זה. שני משחקיו הנוספים היו לאחר מלחמת העולם השנייה.
קישלד
קישלד (בהונגרית: Kislőd) הוא כפר במחוז וספרם שבמרכז הונגריה. כמו יישובים רבים באירופה גם בקישלד מספר התושבים נמצא בירידה. כך, בשנת 1990 חיו ביישוב 1,262 תושבים, ובשנת 2019 מספר התושבים עמד על 1,110.
יהודי קישלד
בקישלד חיו יהודים בתקופות זמן שונות:
שגרירות קוסובו בישראל
שגרירות קוסובו בישראל היא הנציגות הדיפלומטית של רפובליקת קוסובו בישראל. היא נמצאת ברחוב קרן היסוד 11 בירושלים. הנציגות הוקמה ב-14 במרץ 2021.
היסטוריה
ב-4 בדצמבר 2020, נחתם בבית הלבן הסכם סרביה–קוסובו, שכלל הסכמות בנוגע ליחסי שתי המדינות עם ישראל. ההסכם נחתם בנוכחותם של נשיא סרביה, אלכסנדר ווצ'יץ', ראש ממשלת קוסובו, עבדולה הוטי ונשיא ארצות הברית דונלד טראמפ במסגרת ההסכם, ישראל וקוסובו חויבו להכיר זאת בזאת, וקוסובו הודיעה כי היא תפתח את שגרירותה בירושלים. . ב-14 במרץ 2021, קוסובו מלאה את התחייבותה ופתחה את השגרירות בירושלים, ובכך הפכה למדינה המוסלמית הראשונה שעושה זאת. הדיפלומטית הקוסוברית אינס דמירי מונתה לשגרירה על ידי משרד החוץ הקוסוברי.
כשבוע לאחר הפתיחה הוקמה ממשלה חדשה בקוסובו בהנהגת אלבין קורטי, ועם הקמתה שלח נשיא טורקיה רג'פ טאיפ ארדואן בקשה לשקול מחדש את הקמת השגרירות בירושלים, אך בראיון שהעניקה שרת החוץ דוניקה גרוואלה-שווארץ היא אמרה שפתיחת השגרירות היא "עניין סגור" והוסיפה שיחד עם זאת קוסובו רוצה לשמר יחסים ידידותיים עם הפלסטינים.
משפט גליסון-כהנא-ז'לאזקו
באנליזה פונקציולית הוא משפט המאפיין את הפונקציונלים הליניארים הכפליים מעל אלגברת בנך. המשפט נקרא ע"ש המתמטיקאים שהוכיחו אותו גליסון בשנת 1967 באופן בלתי תלוי בקיין וזלזקו שהוכיחו את המשפט ב 1968.
ניסוח המשפט
תהי \mathcal{A}אלברת בנך ונסמן ב את אוסף האיברים ההפיכים על \mathcal{A}. נסמן ב e את איבר היחידה ב \mathcal{A}. יהי F פונקציונל ליניארי (רציף) כפלי על \mathcal{A}. בבירור צריך להתקיים ש F(e) = 1 וכן ש F(x) \neq 0 לכל x ב. לפי המשפט זהו גם תנאי מספיק לכפליות ולרציפות F כלומר:
כל פונקציונל על \mathcal{A} המקיים הוא בהכרח רציף וכפלי.
הוכחה
לצורך ההוכחה נצטרך את הטענה הבסיסית הבאה לגבי אלגבראות בנך:
עובדה: יהי כך ש \|x\| < 1אז x-e הפיך (רעיון ההוכחה: לא קשה להראות שסדרת הסכומים החלקיים של \sum_{k}x^k היא סדרת קושי ומשלמות מתכנסת. הגבול הוא ההופכי).
למה: תהי f פונקציה שלמה המקיימת אז f \equiv 1.
הוכחת הלמה: כיוון ש f לא מתאפסת אז יש לה לוגריתם אנליטי g. מהנתונים נקבל ש וכן. יהי r>0. נקבל מהאי שוויון הקודם שלכל,. נגדיר את הפונקציה הבאה:
. אזי h אנליטית במעגל ברדיוס 2r. כמו כן אם אז נקבל ש. כעת מעקרון המקסימום, לכל. נשאיף ונקבל שבהכרח g=0.
הוכחת המשפט:
נוכיח כעת ש \phiרציף. מההנחה אין ב N איברים הפיכים ולכן מהעובדה למעלה,. לכן לכל  לכן נסיק ש \phiרציף ומנורמה 1.
נשאר להוכיח ש. נקבע a \in N. ללא הגבלת הכלליות, \|a\| = 1. נגדיר. כיוון ש נקבל ש f שלמה ומקיימת בבירור. נראה ש f לא מתאפסת: הסדרה מתכנסת בנורמה ומרציפות \phi נקבל ש  הפונקציה E מקיימת משוואה פונקציונלית זהה לאקספוננט: (אותה הוכחה). בפרט. לכן
לכל, E(\lambda)הפיך ולכן מהנתון f לא מתאפסת. מהלמה נקבל ש f \equiv 1ובפרט וקיבלנו את הדרוש.
זאק ארץ
ארץ שיחק עם פילדלפיה איגלס לאורך 8 עונות, נחשב לטייט אנד הטוב ביותר שהיה אי פעם בקבוצה. בשנת 2021 הועבר לקבוצת אריזונה קארדילנס.
ארץ זכה עם הפילדלפיה איגלס, בסופרבול LII, לאחר שניצחו את ניו אינגלנד פטריוטס בתוצאה 41–33.
קריירה
ארץ שיחק במדי הפוטבול של אוניברסיטת סטנפורד מעונת 2009 עד 2012. ארץ לא שיחק ב-2009 אך פתח במדי הקבוצה בשלוש השנים שלאחר מכן. בשנתו השלישית הוא רשם 898 יארדים, הכי הרבה בחטיבה שבה קבוצתו שיחקה.
בשנת 2013 ארץ נבחר במקום ה-35 בדראפט לשחק במדי פילדלפיה איגלס.
בעונתו הראשונה ארץ חתם על חוזה לארבע שנים בשווי של 5.37 מיליון דולר אמריקני. ארץ רשם 36 תפיסות לאורך 469 יאדים ו-4 טאצ'דאונים בעונה הסדירה ועוד 3 תפיסות לאורך 22 יאדים וטאצ'דאון אחד בפלייאופס.
בעונתו השנייה של ארץ, הוא היה נחשב לטייט אנד הראשי של הקבוצה, אך ביצועיו היו נמוכים משל הטייט אנד השני של הקבוצה, ברנט סלק.
בעונת 2017, ארץ רשם את העונה השנייה הטובה ביותר שלו עד כה, עם 74 תפיסות לאורך 824 יארדים ו-8 טאצ'דאונים בעונה הסדירה. הוא גם הוסיף 18 תפיסות לאורך 192 יארדים וטאצ'דאון אחד בפלייאופס. לאחר שניצחו את שני המשחקים הראשונים שלהם בפלייאופס, קבוצתו של ארץ, פילדלפיה איגלס, הגיעו לסופרבול LII שנערך באצטדיון של מינסוטה ויקינגס נגד ניו אינגלנד פטריוטס. במשחק הזה פילדלפיה איגלס ניצחו 41–33 וארץ רשם 7 תפיסות לאורך 67 יארדים וטאצ'דאון. ארץ אף תפס את הטאצ'דאון האחרון באותו משחק, שבעזרתו קבוצתו ניצחה את המשחק.
בעונת 2018, ארץ רשם את העונה הטובה ביותר שלו במדי פילדלפיה איגלס עם 116 תפיסות לאורך 1,163 יארדים ו-8 טאצ'דאונים בעונה הסדירה ועוד 10 תפיסות לאורך 102 יארדים ללא טאצ'דאונים בפלייאופס.
חייו האישיים
משנת 2016 ארץ נשוי לג'ולי ארץ, שחקנית נבחרת ארצות הברית בכדורגל נשים.
בבעלתו של ארץ עמותה בשם Ertz Family Foundation, שמטרתה לתרום ארוחות חמות ולעזור לנזקקים באזור פילדלפיה.
פרחים בקנה
היסטוריה
השיר צעד במקום הראשון בגל הקל במצעדים השבועיים בנובמבר 1970 במשך שבועיים ומאוחר יותר הגיע למקום ה-14 במצעד הפזמונים של קול ישראל לשנת תשל"א. במצעד שירי הלהקות הצבאיות שערך אתר MOOMA לרגל יום העצמאות 2004 הגיע השיר למקום החמישי, אחרי "חורף 73", "שיר לשלום", "הרעות" ו"מה אברך".
לאורך השנים ביצעו אמנים נוספים גרסאות כיסוי לשיר. רותי נבון ביצעה אותו בשנת 2002, כשיר הנושא של הסדרה התיעודית "ירוקות" שעסקה בטירוניות במחנה 80, הביצוע של נבון הגיע למקום ה-39 במצעד הפזמונים של רשת ג' לשנת תשס"ב. כמו כן ביצעו אותו מחדש סאבלימינל, הצל ומשפחת תאקט לכבוד מצעד שירי הלהקות הצבאיות שערך אתר MOOMA והתוכנית של דודו טופז "הראשון בבידור" לרגל יום העצמאות 2004 בו הגיע השיר למקום החמישי, אחרי "חורף 73", "שיר לשלום", "הרעות" ו"מה אברך". הביצוע של סאבלימינל, הצל ומשפחת תאקט הגיע למקום ה-13 במצעד הפזמונים של גלגלצ בשנת תשס"ד ולמקום ה-14 במצעד של רשת ג'. בכך היה השיר לשיר הראשון ששלושה ביצועים שונים שלו מגיעים למצעדי הפזמונים העבריים השנתיים. גרסת כיסוי נוספת של השיר, בביצוע שחקני החמישייה הקאמרית, היא גרסה סאטירית, כאשר במהלך ביצוע השיר הופכת נימת הביצוע מעדינה ואופטימית לאגרסיבית.
טריא
טריא פי2פי בע"מ היא חברה ישראלית, המפעילה פלטפורמת הלוואות עמית לעמית. טריא מחזיקה בנתח שוק של כ־70% מתחום ההלוואות מעמית לעמית, ותיק ההלוואות שלה הוא בגובה 2.5 מיליארד שקל.
היסטוריה
טריא הוקמה בשנת 2014, ופיתחה פלטפורמת השקעות ואשראי המחברת בין לווים למלווים. עד לשנת 2020, עברו בפלטפורמה של טריא כ־4.3 מיליארד שקל. החברה הוקמה על ידי אייל אלחייאני ואסף שלוש, מומחי סייבר, ועל ידי ורדה לוסטהויז, לשעבר היועצת המשפטית של בנק ישראל. בשנת 2020 מונה דוד זקן, שכיהן בתפקיד המפקח על הבנקים בין השנים 2010–2015, ליו"ר ועדת האשראי של טריא. לחברה יש מרכזי פיתוח בישראל, בולגריה, אוקראינה וקנדה.
פלטפורמות הלוואות של טריא מבוססת על אלגוריתם שמעניק ציון אשראי לכל לווה ומנסה לנבא את יכולת ההחזר שלו, באמצעות איסוף מידע מרשתות חברתיות, אפליקציות ומאגרי מידע שונים. בשנת 2019 הפכה טריא לחברת ההלוואות בין אנשים הראשונה שנכנסה למאגר נתוני האשראי החדש, לצד הבנקים וחברות האשראי.
בדצמבר 2020 דווח על הפיכתה הצפויה של טריא לחברה ציבורית וכניסתה לבורסה לניירות ערך במסגרת מיזוג לשלד הבורסאי לוזון נדל"ן, בבעלותו של איש העסקים עמוס לוזון. במרץ 2021 חתמו בנק לאומי וטריא על הסכם לפיתוח משותף של ליבת מערך המשכנתאות של בנק לאומי, כחלק מהרצון של הבנק להגדיל את נתחו בענף המשכנתאות.
במחצית הראשונה של 2023 טריא נקלעה למשבר נזילות חריף לאחר שעליית הריבית במשק גררה פדיונות משמעותיים של כספי המשקיעים בחברה, מאחר שחלק מהתיק שלה נקבע בריבית קבועה נמוכה והפך לאטרקטיבי פחות. ברבעון הראשון הופקדו לפלטפורמה של טריא 178 מיליון שקל והתקבלו בקשות משיכה של 400 מיליון שקל.
שירותים
הפעילות של טריא בישראל מתמקדת באשראי צרכני בישראל בתחומי נדל"ן, רכב והלוואות לכל מטרה, עם ובלי בטוחות נדל"ניות. מתחילת 2018 הרחיבה החברה את פעילותה גם לאשראי לעסקים קטנים. ההלוואות ניתנות בהתאם לדירוג הלווה ומשך ההלוואה, כאשר יותר מ־90% מההלוואות מגובות בבטוחות.
פעילות בינלאומית
בשנת 2018 רכש הקונצרן האפריקאי Aigboje Aig Imoukhuede את הטכנולוגיה של טריא העולמית בעסקה המוערכת בכ־50 מיליון ₪, כבסיס למערך השירותים הטכנולוגיים של הקונצרן הכוללים בין היתר שירותי תשלומים, אשראי, בנקאות דיגיטלית וביטוח. בספטמבר 2020 חתמה טריא העולמית על הסכם עם חברת Spice Global ההודית, במסגרתו תוקם שותפות למתן אשראי דיגיטלי בפריפריה של הודו בהשקעה של 10 מיליון דולר.
באוקטובר 2020 רכשה טריא את הטכנולוגיה והקניין הרוחני של חברת סלאריקס, לקראת כניסתה הצפויה לתחום הארנקים הדיגיטליים. בשלב הראשון בכוונת טריא להפעיל את שירותי הארנק הדיגיטלי מחוץ לישראל, בשווקים בינלאומיים שבהם היא פועלת כמו הודו ומערב אפריקה.
במאי 2023 יצאה הודעה לתקשורת לפיה אישרה החברה למשקיעים את חשיפת אתר כלכליסט כי היא מבקשת להגדיל את מקורות מימון לפעילות הפלטפורמה, בין היתר על ידי גיוס משקיעים מוסדיים ושיתופי פעולה עם גופים פיננסיים. כחלק ממשבר הנזילות, החברה לא מצליחה לשרת את בקשת הפדיונות של אחת מקבוצות המשקיעים הגדולות, אגודת אופק, שהשקיעה בפלטפורמה 225 מיליון שקל וביקשו למשוך יותר מ-20 מיליון שקל. הודעה זו באה בנוסף לתוכנית לפיטורי עובדים וקיצוץ תוכנית השיווק והפיקוח
ילדי חולית (מיני-סדרה)
ילדי חולית (באנגלית: Children of Dune) היא מיני-סדרת טלוויזיה מסוגת המדע בדיוני. הסדרה מתבססת על הספרים משיח חולית וילדי חולית מאת פרנק הרברט, ומהווה סדרת המשך למיני-סדרה חולית. הסדרה שודרה בערוץ המדע בדיוני Syfy, בין 16 ל-26 במרץ 2003. הסדרה זכתה בפרס אמי לבידור בפריים טיים.
תקציר העלילה
העלילה מתרחשת 12 שנים לאחר אירועי הסדרה הקודמת. פול אטריידס הוא קיסר הגלקסיה אולם הוא נאלץ להתמודד עם שלל אתגרים. קנוניות חצר, שבטים דררים מורדים, מזימות של משפחת המלוכה הקודמת לחזור לשלטון. בנוסף על כך, הוא ואהובתו צ'אני לא מצליחים להביא ילד לעולם. צ'אני מגלה שהיא אינה יכולה ללדת מכיוון שהורעלה בידי אשתו החוקית של פול, הנסיכה אירולן. צ'אני מצליחה להתגבר על ההרעלה ולהיכנס להריון, אולם היא מתה כאשר היא יולדת תאומים. בן בשם לטו ובת בשם גאנימה. מרוב צער על מותה, פול יוצא אל המדבר הפתוח ולא נראה מאז.
אחותו של פול, עאליה, ממנה את עצמה כעוצרת עד שהתאומים יגיעו לבגרות. במטרה לבסס את שלטונה, היא מייסדת דת המבוססת על סגידה לדמותו של פול. בהדרגה מתברר שלטו ירש מאביו את יכולות הנבואה שלו והוא רואה חזיונות בהם הוא משוחח עם אביו. עאליה הולכת ומאבדת את שפיותה בהדרגה, ושלטונה נעשה רודני ופרנואידי יותר מיום ליום. פול וגאנימה מנסים למצוא דרך להביא מחדש שלום לגלקסיה.
לורה קלי
ביוגרפיה
קלי נולדה בניו יורק שבמדינת ניו יורק, למשפחה צבאית, אשר עקרה מביתה לעיתים קרובות והוצבה לא פעם מעבר לים. היא למדה באוניברסיטת ברדלי שבאילינוי, שם היא סיימה תואר ראשון בפסיכולוגיה. היא הוסיפה ללמוד גם באוניברסיטת אינדיאנה, שם היא קיבלה תואר שני בתרפיה דרך שעשוע. היא נשואה לרופא טד דוטי, מומחה להפרעות ריאה והפרעות שינה, מאז 1979. הם עברו לטופיקה ב-1986, בין השאר בגלל איכות מערכת החינוך שהתקיימה שם בימים אלה. לזוג שתי בנות מבוגרות, קתלין ומולי דוטי. בשנת 2005 נבחרה אל הסנאט של קנזס מטעם המחוז ה-18 של קנזס, הכולל בתוכו את טופיקה. בשלהי 2009 שקלה קלי בקצרה להתמודד לייצוג מחוז הקונגרס השני של קנזס בבית הנבחרים של ארצות הברית.
ב-2018 נבחרה למועמדת המפלגה הדמוקרטית לתפקיד מושל קנזס. מולה התמודד מזכיר המדינה של קנזס, כריס קובאק. היא זכתה לתמיכתם של מספר אישים דמוקרטים, ובהם מזכירת הבריאות ושירותי האנוש של ארצות הברית לשעבר קתלין סבליוס. במהלך מערכת הבחירות הובילה קלי על קובאק השמרני, שנחשב רדיקלי בכל הנוגע להגירה בלתי חוקית לארצות הברית. סקרים הראו כי קלי זוכה ל-48% תמיכה בעוד קובאק ל-43% בלבד. ב-6 בנובמבר 2018 הביסה את קובאק ונבחרה לתפקיד מושל קנזס. היא נכנסה לתפקידה לתפקידה בינואר 2019.
ג'ון בגנל ברי
ג'ון בגנל ברי (באנגלית: John Bagnell Bury, נודע גם כ-J.B.Bury; 16 באוקטובר 1861 - 1 ביוני 1927) היה היסטוריון בריטי, יליד אירלנד, מומחה בתרבות הביזנטית, אמנות ושפות קלסיות. הקדיש חלק רב מעבודתו לחקר ההיסטוריה הפוליטית והמנהלית של האימפריה הביזנטית, בה ראה המשך ישיר של האימפריה הרומית. נמנה עם מחדשי המחקר של ההיסטוריה הביזנטית במרחב הדובר אנגלית. ברי היה חבר במערכת המהדורה ה-11 של האנציקלופדיה הבריטית משנת 1911 ובאותה שנה פורסמה בעריכתו "היסטוריה קיימברידג' של ימי הביניים". היה אחראי גם לתוכנית עריכת "ההיסטוריה קיימברידג' של העולם הקדום" שפורסמה בשנת 1923.
חייו
ג'ון בגנל ברי נולד וגדל בכפר קלונטיברט, במחוז מונהן שבאירלנד, שבו שימש אביו כ"רקטור" של הכנסייה האנגליקנית האירית המקומית. התחנך תחילה אצל הוריו, ולאחר מכן בפויל וב"מכללת לונדונדרי" בדרי ובטריניטי קולג' בדבלין. סיים שם את לימודיו בשנת 1882.
בשנת 1893 התמנה בעצמו פרופסור להיסטוריה חדשה בטריניטי קולג' של אוניברסיטת דבלין ולימד בו למשך 9 שנים. בשנת 1898 התמנה במקביל ל"רגיוס-פרופסור" (ראש קתדרה שנוצרה מתוקף צו המלך) ליוונית. בשנת 1902 נאלץ להיפרד מהמשרה בדבלין כדי להתחיל ללמד כרגיוס-פרופסור היסטוריה חדשה באוניברסיטת קיימברידג'. אחד מתלמידיו שם ולדבריו "הראשון והיחיד", היה ההיסטוריון סטיבן רנסימן. ברי לימד בקיימברידג' עד סוף ימיו.
פעילותו
הוא נפטר ברומא בגיל 65 והובא לקבורה בבית הקברות הפרוטסטנטי.
הלנה רוט
הלנה רוט (1904–1995) הייתה אדריכלית ומעצבת פנים ישראלית. רוט הייתה אדריכלית הפנים הראשונה שפעלה בארץ ישראל, וכן האישה הראשונה והצעירה ביותר שקיבלה תואר מהנדס מאוניברסיטה אוסטרית. לאחר עלייתה בשנת 1933 שימשה במשך יותר מ-20 שנה כשותפה במשרדו של האדריכל אלפרד אברהם, ולאחר מכן כאדריכלית בעלת משרד עצמאי. בין לקוחותיה נמנו רבים מעשירי ישראל.
קורות חיים
הלנה רוט נולדה בשנת 1904 בהודונין שבמרואביה, צ'כוסלובקיה, כבת אמצעית בין שלוש בנות. אביה, פרדיננד רוט, ניהל מפעל לבנים ורעפים. בנעוריה, למדה רוט בתיכון ריאלי בעיר ברנו. בגיל 17, לאחר סיום חוק לימודיה, התקבלה רוט לאוניברסיטה הטכנית בווינה, שם למדה בתואר אדריכלית־מהנדסת. רוט הייתה מראשונות הנשים האוסטריות שלמדו את הנושא, ובדצמבר 1926, בגיל 22, סיימה את הבחינה הממשלתית שהקנתה לה תואר מהנדס כשהיא האישה הראשונה באוסטריה לקבל תואר בתחום זה.
לאחר סיום הבחינות עבדה רוט כשכירה בחברת רייזר ובמשרד האדריכלים סובודקה, ולאחר מכן באופן עצמאי. באותה תקופה שיתפה רות פעולה עם המעצבת מריה ליקארז. עבודותיה פורסמו במגזינים המקצועיים H.A.V, Die Österreicheherin ו Innen-Dekoration. בשנת 1930 הוצגו דירות שתכננה רוט יחד עם האדריכל אלברט גרסטנר בקונגרס בין־לאומי לנשים בווינה. עבודה זו פורסמה בשנת 1933 במגזין Profil, תחת הכותרת "חיים מודרניים". שמה של רוט, ופעילותה בתכנון בתי מלון ומבני מגורים, הוזכרו באותה שנה בכתבה בנושא אדריכליות בעיתון נויה פרייה פרסה, וסגנונה תואר כ"סגנון מודרני שמותאם לצרכים של הדיירים".
בשנת 1933 עלתה רוט לישראל ממניעים ציוניים. בשנת 1936 החלה רוט לעבוד במשרדו של אלפרד אברהם כשכירה, ובהמשך הפכה לשותפתו המקצועית. במשרדו של אברהם, עסקה רות בעיצוב פנים עבור עשירי הארץ, רבים מהם תעשיינים יוצאי גרמניה. בין היתר הייתה רוט שותפה בתכנון מלון רמת אביב, משרדי אל על, בית נחמן חבס, ובית עובד בן עמי. כתבה בדבר הפועלת משנת 1948 ציינה את רוט כאדריכלית פנים מהשורה הראשונה בארץ ישראל.
בשנת 1954 עזבה רוט את משרדו של אברהם והקימה משרד עצמאי בתל אביב. אל המשרד עברו רבים מהקליינטים של אברהם, ביניהם בית החרושת למנורות "גולדשמיט את שוובה" שייצר את גופי התאורה שרוט עיצבה, רות פרומצ'נקו, ממשפחת מייסדי מפעל עלית, ויולה תבורי, ממייסדי מפעל תבורי ורות חשין, מנהלת הקרן לירושלים. המעצב משה קסטיאל עבד בנעוריו כשוליה במשרדה של רוט. עבודותיה של רוט כללו עיצוב כולל של כלל מרכיבי התכנון, כאשר היא התמתחתה בעיצוב רהיטים ובחרה עם לקוחותיה את כלל חומרי הגלם. רוט קראה לעיצוב של רהיטים יעילים, קלים ונוחים, ללא קישוטים מיותרים. לקוחותיה ציינו את הפונקציונליות והנוחות הרבה של הרהיטים שרוט עיצבה, וכן את השאפתנות והפרפקציוניזם של רוט.
רוט נפטרה ב-1995, כאשר בערוב ימיה היא התגוררה בבית הורים של ויצו בתל אביב. לאורך חייה רוט לא נישאה ולא היו לה ילדים.
עד עצם היום הזה
עד עצם היום הזה (באנגלית: Once Upon a Time; בתרגום חופשי: היה היו פעם) היא סדרת דרמה ופנטזיה אמריקאית, שנוצרה על ידי כותבי "אבודים" ו"טרון: המורשת" – אדוארד קיציס ואדם הורוביץ, ושודרה לראשונה ב-23 באוקטובר 2011 ב-ABC. בישראל הסדרה שודרה בערוץ Yes Drama של חברת הלוויין YES וזמינה לצפייה ב-yesVOD, החל מיוני 2012. הסדרה זמינה גם ב-HOT VOD (עונות 5–7) החל מפברואר 2014, וגם בפרטנר tv. הסדרה שודרה במעל 190 מדינות. הפרק האחרון של הסדרה שודר ב-18 במאי 2018.
הסדרה יוצאת מנקודת הנחה שכל האגדות והסיפורים המפורסמים קרו באותו יקום והשפיעו זה על זה, ומתמקדת בסיפורה של אמה סוואן, יתומה מבוסטון של העולם שלנו, שמגיעה לעיירה סטוריברוק שבמיין בעקבות הבן שמסרה לאימוץ, הנרי. הנרי מספר לה שהאגדות בספר שלו הן אמיתיות, ואמה בהתחלה לא מאמינה לסיפוריו של הנרי. אך בסופו של דבר, היא מגלה ששלגיה והנסיך מקסים הם הוריה, שהעיירה כולה תחת קללה, ושהיא היחידה שיכולה לשבור את הקללה. הסדרה מתארת במקביל את קורות העבר של הדמויות ביער המכושף. בכל פרק נחשף עברה של דמות אחרת. הסיפור שלה מתקשר למתרחש באותו הפרק, וישנן הקבלות לאורך כל הדרך.
לסדרה יש סדרת בת בשם "ארץ הפלאות".
ב-11 במאי 2017 אושרה עונה 7 לסדרה. העונה השביעית עלתה בארצות הברית ב-6 באוקטובר 2017 ובישראל ב-11 באוקטובר. חלק ניכר מהשחקנים שהופיעו בצוות המקורי שליווה את הסדרה מעונתה הראשונה לא נשארו לעונתה השביעית, והעונה היוותה אתחול חלקי של העלילה והציגה סביבת מגורים חדשה.
ב-6 בפברואר 2018 פורסם כי העונה השביעית תהיה העונה האחרונה של הסדרה והפרק האחרון שלה שודר בארצות הברית ב-18 במאי 2018.
עונה 2
אף על פי שאמה הסירה את הקללה אנשי העיירה נותרו בסטוריברוק. מר גולד משתמש בחזרתו של הקסם לנקמתו ברג'ינה, זאת על כך שכלאה את בל. הוא מזמן לעיירה מין חיה קסומה ששואבת נשמות של בעלי פוטנציאל לרוע על מנת שתשאב את נשמתה של רג׳ינה, אך היא מצליחה להחזיר אותה חזרה אל היער הקסום בעזרתן של אמה ומרי מרגרט (שלגיה) שעוזרות לה מפני שהיא גידלה את הנרי וגם כי החיה מזהה פוטנציאל לרוע אצל אמה ולכן מאיימת גם עליה. הן נאבקות בחיה ומנסות לשאוב אותה אל היער הקסום, תוך כדי הניסיון נשאבות גם אמה ומרי מרגרט אל היער הקסום. בהגיען הן מגלות כי בעולם האגדות ישנו מקום שאינו נפגע מהקללה, ותושביו (שכוללים דמויות רבות נוספות מהאגדות כדוגמת היפהפייה הנרדמת, מולאן, קיליאן ג'ונס (המוכר כקפטן הוק) ואמה של רג׳ינה קורה (בת הטוחן) המנסות לשרוד בכאוס שהותירה הקללה בעולם האגדות. קורה, אשר נכלאה בידי אלו שנותרו בעולם האגדות, מנסה להגיע לסטוריברוק על מנת להתאחד עם רג'ינה. היא מגייסת לעזרתה את קפטן הוק, בן בריתה זה מכבר אשר רוצה להגיע לסטוריברוק על מנת לנקום בגולד על רצח אהובתו שהיא גם אשתו לשעבר של גולד מילה שהשאירה את בעלה ובנה בלפייר לבד. בעברו של מר גולד נגלתה נביאה ששכנעה אותו לפרוש מהצבא אליו נשלח לגיוס, כי היא סיפרה לו שאם הוא יישאר בנו יתיתם, ולכן מר גולד פצע את עצמו בכוונה ונשלח הביתה. הסיטואציה הזאת גרמה למילה לחשוב שהוא פחדן מה שגרם לכך שהיא ברחה עם הוק ונהרגה על ידי בעלה. לאחר זמן מה העבירה הנביאה למר גולד את כוחותיה ונתנה לו נבואה אחרונה הקשורה להנרי. בל (היפה) אהובתו של מר גולד (עוץ לי גוץ לי והחיה) עוברת את גבול העיירה בגלל הוק ומאבדת את כל זיכרונותיה, כמו שקורה לכל מי שהקללה הוטלה עליו. קוראת תאונה עקב רכב שנכנס לעיירה ובו בן אדם ששמו גרג שבה מחוץ לעיירה שהבחין בכך שמר גולד השתמש בקסם באותו רגע של התאונה ושל איבוד זיכרונותיה של בל. עברה של אמה נחשף, כשהייתה צעירה היא הייתה גנבת וכך הכירה את מי שלימים יהיה אביו של הנרי, ניל, שמאוחר יותר מתגלה כלא אחר מבלפייר, בנו האובד של מר גולד שהגיע לעולם האמיתי. אמה ניפגשת שוב עם ניל כאשר היא מחפשת אותו עבור גולד שביקש ממנה למצוא את בנו, והנרי מגלה שהוא אביו. במקביל אנחנו מגלים שנים בלי שנים ארוכות בארץ לעולם לא. בני אדם היודעים על קיומו של קסם בכדור הארץ ורואים בו סכנה, מגיעים לסטוריברוק על מנת להשמיד את הקסם אך בעצם המטרה האמיתית שלהם היא לקחת את הנרי לפיטר פן כיוון שהוא המאמין הכן ביותר. בפרק האחרון רג'ינה מחליטה להשמיד את סטוריברוק לאחר שהיא מגלה שאמה מתכננת לגזול ממנה את הנרי ולחזור ליער המכושף. גרג ותמרה, בני האדם שפלשו לסטוריברוק על מנת לקחת את הנרי לפיטר פן, גונבים מרג'ינה את הקסם שיאפשר לה להשמיד את סטוריברוק על מנת שיוכלו להשמיד אותה בעצמם. לבסוף, כאשר העיירה כמעט חוזרת להיות היער השומם שהייתה לפני כן, מבטלות רג'ינה ואמה את הקללה וסטוריברוק חוזרת לקדמותה. גרג ותמרה חוטפים את הנרי ועוברים דרך שער אל ארץ לעולם לא.
העונה מסתיימת בצאתם של אמה, שלגיה, הנסיך המקסים, רג'ינה, עוץ לי גוץ לי והוק לכיוון ארץ לעולם לא על מנת למצוא את הנרי ולהחזירו בשלום.
עונה 3
עונה זו מחולקת לשני חלקים (11, 11).
חלק 1: להציל את הנרי (Save Henry)
החלק הראשון לעונה השלישית מתרחש בארץ לעולם לא, אליה מגיעה החבורה על מנת למצוא את הנרי. במהלך מסעם הם מגלים כי גרג ותמרה ברחו עם הנרי לארץ לעולם לא על מנת להביא אותו לפיטר פן, שרוצה את ליבו של הנרי בשל היותו "ליבו של המאמין הכן ביותר". זאת, כך מתגלה בהמשך, משום שהוא גוסס וכוחות הנצח שלו עומדים לחלוף. הוק מפתח רגשות לאמה בעוד האחרונה אינה מעוניינת. הנסיך מקסים נפגע מרעל ומסתיר את עובדת היותו גוסס מפני שלגיה והשאר (הוא מחלים אחר כך הודות להוק). במקביל, ניל, שבסוף העונה הקודמת נורה בידי תמרה ונשלח דרך שער קסום לעולם אחר, מגיע אל היער המכושף ונמצא בידי מולאן ואורורה. הן מרפאות אותו מפצעיו ועוזרות לו לגלות את מיקומה של אמה ולהגיע לארץ לעולם לא כדי להתאחד אתה. מר גולד נאבק ביצר ההישרדות שלו לאחר ששמע נבואה שטוענת שהנרי יביא למפלתו ומחליט להצילו בכל זאת. לבסוף כל הסודות נחשפים כשהחבורה מצילה את ניל מכלוב שנפתח רק על ידי גילוי סודות עמוקים. החבורה מצליחה להחזיר את הנרי ולוכדת את פיטר פן כשבוי בתוך תיבת פנדורה, אך הם לא יודעים כי פיטר החליף גוף עם הנרי וכתוצאה מכך הנרי למעשה כלוא בתיבה. פיטר מוצא בסטוריברוק את הקללה של רג'ינה ומתכנן להטיל אותה כדי להפוך את סטוריברוק לעיר שבה הזמן נעצר, לארץ לעולם לא חדשה. מר גולד, שבמהלך העונה מתגלה כבנו של פיטר פן שנזנח על ידו, מצליח להרוג את פיטר פן ומשלם על כך בחייו. רג'ינה מצליחה למנוע את הקללה ומחזירה את כולם ליער המכושף, למעט אמה והנרי (שחזר לגוף של עצמו) שנאלצים להתחיל לחיות את חייהם מחדש בניו יורק כאשר זכרונותיהם מסטוריברוק נמחקים ובמקומם הם מקבלים זכרונות חדשים שרג'ינה נותנת להם.
חלק 2: המרושעת נגד המרשעת (The Evil VS The Wicked)
החלק השני של העונה מתרחש כשנה לאחר מכן, והוא נפתח כאשר אמה והנרי חיים יחדיו בדירה בניו יורק וחייהם מאושרים. אמה יוצאת עם בחור ומתארסת איתו, הכל מתנהל על מי מנוחות עד שקפטן הוק מגיע לדירתה של אמה ואומר לה שמשפחתה בסכנה. אמה, שלא זוכרת דבר מסטוריברוק, לא מזהה את הוק ובורחת ממנו. לאחר זמן קצר הוק משכנע את אמה לשתות שיקוי זיכרון והיא נזכרת בכל. כשהיא נפרדת מבן זוגה היא מגלה שהוא אינו אלא קוף מפלצתי מכונף שניסה לפגוע בה. היא נוסעת יחד עם הוק והנרי לסטוריברוק, שחזרה משום מה, ומגלים שישנה קללה חדשה. כתוצאה מקללה זו, נמחקה השנה שחלפה בין תום הקללה הישנה והטלת הקללה החדשה, מה שאומר שאיש לא יודע מי הטיל את הקללה החדשה. בניסיון להבין מי הטיל את הקללה, רג'ינה, דייוויד ומרי מרגרט מגלים כי הם הטילו את הקללה בעצמם כשהיו ביער המכושף כשניסו לחזור לסטוריברוק מכיוון שגילו שזלינה, אחותה החורגת של רג'ינה (המכשפה המרשעת מן המערב מהספר "הקוסם מארץ עוץ"), מנסה לגנוב את תינוקם של מקסים ושלגיה, ולכן כשיחזרו לסטוריברוק יתאחדו עם אמה, המושיעה, שהיא היחידה היכולה להציל אותם מזלינה. זלינה, מתברר, מנסה להטיל כישוף חזרה בזמן על מנת לתקן את העוול שנעשה לה בצעירותה, לגרום לכך שאמה קורה לא תנטוש אותה, רג'ינה לא תיוולד והיא תהיה תלמידתו המועדפת של מר גולד. ולשם כך היא זקוקה לתינוק של מקסים ושלגיה, ללב של רג'ינה, למוח של עוץ לי-גוץ לי ולאומץ של דייוויד. זלינה קיללה זה מכבר את שפתיו של הוק, שבשנייה שיגעו בשפתיה של אמה היא תאבד את כוחותיה. לבסוף, אמה שמפתחת יכולות קסם חזקות מאבדת אותם כשהיא מנשימה את הוק שהוטבע על ידי זלינה. רג'ינה מגלה את הצד הטוב שבה ומצליחה לבצע "קסם אור", כלומר קסם שאינו אפל, ובכך מצליחה לנצח בקרב ולקחת את מקור הכוח של זלינה, להשמיד אותו, ולהכניע אותה. מר גולד שהיה כל העת תחת שליטתה של זלינה מנסה לנקום בה על שגרמה למות בנו והורג אותה לכאורה. היא מזייפת את מותה ומשתמשת בשארית כוחותיה כדי להפעיל את כישוף המסע בזמן ולעבור דרכו, ואל השער נשאבים גם אמה והוק שבפרק הכפול של סיום העונה עוברים הרפתקה בעבר ומצליחים להפגיש מחדש בין שלגיה והנסיך מקסים. במהלך ההרפתקה אמה מבינה שהיא אוהבת ומתגעגעת למשפחתה ולא יכולה לחזור לניו יורק. הוק ואמה נאלצים לקחת להווה אישה מנת לשמור על רצף הזמן, ובכך יוצרים בעיה חדשה כשהאישה מתגלה כמריאן, אשתו המתה של רובין הוד שנכנס לרומן עם רג'ינה. שלגיה והנסיך קוראים לתינוק הנולד 'הנסיך ניל', על שם ניל/ביי (בלפייר), שאותו הרגה זלינה מוקדם יותר באותה העונה על מנת לשכנע את עוץ לי-גוץ לי, אביו, להצטרף אליה.
עונה 4
עונה זו מחולקת לשני חלקים (12, 11).